Por Anais Lois hace 2471 días Comentarios (1)\nAs nosas historias son diferentes debido a que nos educamos en contextos diversos, dende un pequeno concello ata unha gran cidade. A diferenza máis importante deste aspecto recae no número de alumnos por aula, e a relación existente dentro dos centros en xeral, tanto cos profesores como coas familias. Aínda que a situación que vivimos foi distinta chegamos a unha serie de conclusións moi similares.\nA nosa visión sobre os nosos primeiros anos de escolaridade, no que se refire á relación cos profesores, non é de todo obxectiva, xa que naquelas etapas non posuíamos a capacidade crítica requerida para determinar se un mestre era bo ou non.\nO profesorado de infantil e incluso primaria é moito máis cercano que os dos niveis educativos superiores. Esta idea pensamos que se debe a cantidade de horas que pasaban dentro da aula con relación aos outros, así como a posibilidade dunha metodoloxía moito mais aberta e individualizada. Por outro lado, a visión que temos dos profesores de infantil e como a duns segundos pais, coincidindo en que son un referente nas nosas vidas.\nNo caso da educación primaria a nosa relación cos mestres continuou sendo igual que en infantil, mais co paso dos cursos, o aumento de responsabilidade, así como o aumento de contidos e a fragmentación destes en diferentes materias, cambiou paulatinamente a súa cercanía, así como a nosa opinión deles.\nNeste punto consideramos importante facer fincapé nas metodoloxías e na organización dos espazos, na educación primaria, secundaria e bacharelato. En infantil as aulas dispoñían dun mobiliario e uns materiais acorde coa idade e coas necesidades educativas deste período, ao entrar en primaria a organización das aulas, así como os materiais que estas posuían cambian progresivamente a medida que pasan os cursos. A disposición das mesas en forma de U ou agrupadas por parellas, implicaba en gran medida que a profesora fose máis cercana ao grupo, mentres que en secundaria, as disposicións individuais e a especialización dos profesores en áreas teóricas específicas, implica un aumento do distanciamento con estes. Un dos factores máis destacables é que os docentes pasan de centrarse na formación dos alumnos, a dar unha serie de contidos nun tempo determinado.\nCon todo, temos tanto bos recordos como malos dos nosos profesores, sendo moitos deles piares importantes da nosa formación. Ademais a relación deles coas nosas familias era distinta dependendo do nivel educativo, así como do tamaño do centro, sendo maior nos niveis inferiores, así como en centros de tamaño menor.\nEn parte a concepción que temos dos nosos profesores débese a formación que eles recibiron así como a súa actitude fronte ao seu traballo. Neste punto distinguimos unha diferenza moi notable entre os profesores de infantil e primaria e os de secundaria e bacharelato. Creemos que isto se debe a que o profesorado de infantil e primaria teñen unha orientación vocacional, xa que dende un primeiro momento elixen ser mestres, mentres que nos outros niveis a formación que reciben non é específica para o traballo que van a realizar.\nA universidade é un punto e a parte na relación profesor- alumno que coñeciamos ata o momento. O feito de elixir unha titulación implica que a concepción do alumno para o profesor cambie paulatinamente ao longo dos cursos, non sendo tan importante o que es agora como o que vas a ser nun futuro. A formación está orientada a que academos unha profesión, e ante isto non somos receptores de información senón que somos parte fundamental do noso aprendizaxe, cousa que ata o momento non experimentáramos desta maneira. Ademais, o escaso número de horas que ten unha materia implica que a nosa relación cos profesores non sexa tan cercana como nos outros niveis. Por outro lado, a individualización do traballo de cada profesor implica unha desconexión dunhas materias con outras. Ante isto debemos dicir que en secundaria e bacharelato ocorría algo semellante, mais ao ser un menor número de alumnos, ao final a relación duns profesores con outros era máis cercana, incluso relacionándose materias, cousa que non ocorre na universidade.\nCristina Herrera Madrid hace 2471 días\nEstoy muy de acuerdo en lo referente a la vocación en los profesores de infantil y primaria. Creo que la actitud con la que el profesor o profesora enseña es fundamental, los alumnos se dan cuenta cuando el docente no está agusto dando una clase y eso afecta a la atmósfera de la misma y en la actitud de los alumnos ante la materia.\nAunque los profesores de secundaria y de los demás niveles de formación pueden tener vocación y dotan sus clases de motivación y entusiasmo, creo que es mayor el número de profesores/as en primaria e infantil que realizan su trabajo con esa pasión. Como dices (y de lo cual se ha debatido en clase ampliamente) el problema reside en que no reciben una formación específica para ella o muy escasa.


Primeiro Consello de Ministros do novo Goberno de Mariano Rajoy - Blog de Celso Delgado\nHome Consello de Ministos Primeiro Consello de Ministros do novo Goberno de Mariano Rajoy\nPrimeiro Consello de Ministros do novo Goberno de Mariano Rajoy\nO pasado sábado se celebraba o primeiro Consello de Ministros do novo Gabinete de Mariano Rajoy e como era de esperar abordáronse asuntos de especial interese relativos á situación económica, de materia educativa e de financiamento territorial, así como a próxima convocatoria do diálogo social e do Pacto de Toledo.\nFoi novidade que deu conta do ocorrido neste Consello, o titular de Educación, Cultura e Deporte, Íñigo Méndez de Vigo, que asume a Portavocía do Executivo, e que cualificou ao Goberno de "continuista naquilo que debe continuar -que é a recuperación económica, a creación de emprego, as reformas e a estabilidade orzamentaria- e renovado, porque vi seis caras novas sentadas ao redor da mesa do Consello de Ministros con moitas ganas de facer as cousas ben e de traballar para España".\nO Consello analizou un informe sobre a situación da economía española elaborado polos ministros de Economía, Industria e Competitividade, Luís de Guindos, e de Facenda e Función Pública, Cristóbal Montoro. A conclusión afirmou Méndez de Vigo, é que "o Goberno confía en que vai cumprir, e vai cumprir, o obxectivo de déficit do 4,6% do Produto Interior Bruto acordado coa Unión Europea".\nMéndez de Vigo destacou os "bos resultados" das últimas medidas adoptadas nese ámbito: o acordo de non dispoñibilidade por valor de 2.000 millóns de euros, o peche do exercicio orzamentario e o recente Real Decreto sobre o pago fraccionado do Imposto de Sociedades para as empresas que facturen máis de dez millóns de euros.\nOs próximos pasos do Executivo neste terreo serán a remisión a Bruxelas da actualización do Plan Orzamentario e, "despois de falar cos grupos políticos", a remisión ás Cortes do proxecto de Lei de Orzamentos Xerais do ano 2017, segundo apuntou o portavoz.\nMéndez de Vigo tamén anunciou que o Executivo "vai acometer nos próximos tempos toda unha serie de compromisos que adquiriu na sesión de investidura ou antes".\nNo ámbito educativo, vai poñer en marcha o acordo para crear unha subcomisión na Comisión de Educación do Congreso dos Deputados para levar a cabo o Pacto Nacional pola Educación, "un dos obxectivos desta lexislatura". Ademais, o portavoz do Goberno lembrou que Mariano Rajoy avanzou na sesión de investidura a suspensión dos efectos académicos do calendario de aplicación da LOMCE para as avaliacións de 4º de ESO e de 2º de Bacharelato, para o que se require unha modificación lexislativa.\nPor outra banda, o Consello debateu a próxima convocatoria do Pacto de Toledo. "O presidente instou a que se faga e tamén á convocatoria do diálogo social", asegurou Méndez de Vigo. Ademais, o xefe do Executivo expresou o seu compromiso de "abrir a negociación dun sistema de financiamento territorial estable e suficiente co conxunto dos grupos parlamentarios, e no seu momento abordarase tamén a convocatoria dunha conferencia de presidentes autonómicos no Senado", segundo relatou o portavoz do Goberno.\nNa súa primeira comparecencia ante os medios de comunicación, o novo portavoz informou de que o presidente do Goberno transmitiu aos ministros a necesidade de "falar moito, dialogar moito, pactar moito e acordar moito", sempre tendo en conta que España ten que seguir a senda da recuperación económica e a creación de emprego.\nPreguntado polo financiamento autonómico, Méndez de Vigo dixo que o obxectivo é alcanzar un "diálogo compartido sobre a situación do modelo autonómico e a súa suficiencia financeira, así como unha posta ao día dos principios de solidariedade e cooperación que marcaron o seu desenvolvemento ata o día de hoxe".\nO portavoz aclarou que tanto a vicepresidenta, Soraya Sáenz de Santamaría, como o ministro de Facenda e Función Pública, Cristóbal Montoro, "teñen que estar" na negociación para sacar adiante ese novo modelo de financiamento. Ademais, confirmou que Sáenz de Santamaría "seguirá exercendo a coordinación política do Goberno".\nAsí mesmo, sinalou que Rajoy seguirá presidindo a Comisión Delegada do Goberno para Asuntos Económicos e que se tentará aprobar o teito de gasto "canto antes, en diálogo cos grupos políticos".\nÍñigo Méndez de Vigo lembrou que Rajoy "sempre estivo aberto ao diálogo" e recibirá ao presidente da Generalitat, Carles Puigdemont, cando a súa axenda permítao, aínda que indicou que "non hai que vir con apriorismos e con liñas vermellas".\nO portavoz tamén expresou a vontade de colaboración do Goberno co PSOE porque hai que consolidar o obxectivo de que "en España haxa vinte millóns de persoas traballando no ano 2020".\nPrimeiro Consello de Ministros do novo Goberno de Mariano Rajoy Reviewed by Celso Delgado on domingo, noviembre 06, 2016 Rating: 5\nEtiquetas : Consello de Ministos\nConsello de Ministos


Xa todo está preparado para celebrar no cole as Letras Galegas.\nNa biblioteca temos preparados 5 recunchos para que traballemos en equipo e xoguemos con Mª Victoria Moreno e as súas obras.\nCada titoría se organizará en 5 equipos que deberán levar a cabo as seguintes tarefas:\nRecuncho nº 1, exposición: dar resposta e buscar os elementos requiridos nas obras expostas na entrada da biblioteca // Infantil: Cada equipo elixe a obra que máis lle guste de toda a exposición da entrada, (non pode ser a da súa clase), e tentarán reproducila.\nRecuncho nº 2, xogo da oca: seguir as instrucións do xogo para acadar a casiña 63 // Infantil: completar o sudoku\nRecuncho nº 3, cómic: cada equipo fará 1 ou varias viñetas cómic nas que Victoria Moreno falará con personaxes das súas obras. Utilizarán un folio A3 e completaran o traballo decorando libremente.\nRecuncho nº 4, panel: completar os datos sobre a biografía de Victoria Moreno e as súas obras // Infantil: facer un crebacabezas da portada dun libro de Victoria Moreno seguindo a estrutura Folio Xiratorio.\nRecuncho nº 5, mural: Cada nena e neno elaborarán un autorretrato en tamaño A5 nun dos folios de cores que teñen no recuncho e decorarán o marco. Unha vez rematado o autorretrato pegarano no mural.\nCada titoría disporá das actividades impresas para repartir aos equipos. O equipo 1 empeza no recuncho 1 e logo continuase a ronda tendo 10´ por recuncho. Unha vez rematados os 10´ paramos o tempo e cambiamos de recuncho rotando segundo a orde numérica. Os equipos que rematen antes do tempo deben esperar a que o/a mestre-a dea a sinal que indica cambio.\nCada equipo atopará unha bandexa no recuncho de inicio que utilizarán no percorrido para recompilar os materiais que se van traballando. Ao rematar deixarán a bandexa valeira no recuncho de comezo.\nXa estamos en maio e o vindeiro xoves día 17 será o Día das Letras Galegas. Este ano a autora homenaxeada é MªVictoria Moreno.\nMª Victoria Moreno non naceu en Galicia nin tivo o galego como língua materna, pero dende que chegou aquí estudou e ensinou galego incluso cando non estaba permitido por lei.\nFoi profesora de Ensino Secundario e a súa obra estivo dirixida, en gran parte, ao público infantil e xuvenil.\nO Portal da Língua - Victoria Moreno\ncultura galega - Victoria Moreno\nPronto engadiremos novas relacionadas coas actividades propostas no cole arredor desta data. Teremos sorpresas que esperamos sexan de agrado para todas e todos. Estade atentos.\nMentres podedes aprender xogando co seguinte Pasapalabras\nGracias a todos os que colaboraron na elaboración de todos os materiais e os compartiron.\n"O pracer dos libros"\nFermoso conto para fomentar a lectura e recordar cantas boas aventuras podemos atopar nos libros...\nEtiquetas: Día do Libro, Fomento da lectura, mes do libro\nPublicado por biblioteca ás 16:08 Ningún comentario:\nNo mes de marzo celebrouse na biblioteca o Campionato anual de Xadrez na hora do recreo.\nA participación foi moi numerosa e a intensidade das partidas foi en aumento ata a Gran Final.\nOs dous grandes finalistas foron Jorge e Alén.\nNoraboa a tod@s os participantes, especialmente a estes dous finalistas que xogaron unha última partida realmente apaixonada.\nOs nosos finalistas\nOs nenos e nenas de 2º ciclo saíron ler poemas no Día de Rosalía e fixeron flores de papel en homenaxe á nosa poetisa.\nPublicado por biblioteca ás 16:21 Ningún comentario:\nO 21 de marzo está sinalado como "Día da Poesía" e "Día da Árbore". Para commemorar esta data na biblioteca temos a seguinte proposta:\n- Facer unha exposición na biblioteca con bibliografía relacionada con estas dúas commemoracións.\nAlgúns son títulos tan fermosos como\nE ademais non esquezamos viaxar coa imaxinación e coa axuda dos seguintes vídeos.O primeiro, unha mostra da marabilla dos nosos bosques.\nPublicado por biblioteca ás 00:02 Ningún comentario:\nSeguindo co tema da Arte, aquí vos deixamos algúns debuxos e comentarios de agradecemento do alumnado do 3º ciclo a Antón Sobral.\nPublicado por biblioteca ás 14:03 Ningún comentario:\nNesta data, 8 de Marzo, celébrase en todo o mundo o "Día Internacional da Muller ". Existen versións moi diferentes sobre a elección desta data para commemorar tal Día, pero todas elas coinciden que a proposta foi presentada no ano 1910 nun período de gran transformación social e política.\nAínda que non debera ser así, todavía hoxe existen moitas nenas e mulleres que son privadas dos seus dereitos. Que esta situación mellore, forma parte da educación de nenas e nenos.\nNa biblioteca temos unha selección de títulos expostos entre os que podemos atopar os seguintes:\nNa seguinte páxina temos interesantes recursos relacionados con esta data:\n- recursos educativos (ceipmestresgoldar)\nO seguinte vídeo foi montado a partir do conto "O País dos Mandóns"para traballar esta data con nenos de Ed. Infantil.\nGrazas a todas e todos os que elaboraron estes recursos e quixeron compartilos.\nPublicado por biblioteca ás 20:37 1 comentario:\nEtiquetas: COEDUCACIÓN, Día Internacional da muller\napadriñamento lector (1) Apalpador (1) Arte (5) autismo (2) BICHOS (3) boas vacacións (2) boletíns de lectura (6) Cervantes (1) COEDUCACIÓN (3) CONSTITUCIÓN (1) CONTACONTOS (5) CONTOS (5) Dereitos da Infancia (2) DEREITOS HUMANOS (3) día da árbore (4) Día da Discapacidade (1) día da poesía (4) dia da terra (1) día das bibliotecas (1) Día do Libro (9) Día Internacional da muller (1) Emocións (2) Encontros Plambe (1) entrada biblio (1) ENTROIDO (4) Exposicións (1) Fomento da lectura (2) HEFESTO (1) Inicio curso (7) Letras galegas (18) MAGOSTO (4) Mandela (1) mes do libro (9) MOCHILAS VIAXEIRAS (3) nadal (4) Os Maios (1) Outono (1) PAZ (10) poesía (2) prensa na escola (1) radio (1) Ravachol (1) requeixo (1) rosalia (3) saídas (1) SALÓN DO LIBRO (1) Samain (6) UNESCO (3) VIOLENCIA XÉNERO (1) xadrez (1)


Por que as Igrexas do Camiño miran ao sol nos equinocios? - Historia de Galicia\nArquitectura / Destacadas / Medievo / O patrimonio nos medios\nA saída do sol o domingo de Pascua revélase como un importante elemento na construción e orientación das igrexas románica do camiño de Santiago. Isto demostra a relación que tiñan as sociedades medievais co simbolismo temporal. Así o expón un estudo levado a cabo pola investigadora do Instituto de Astrofísica de Canarias (IAC), Maitane Urrutia-Aparicio, que acaba de ser publicado na revista Sustainability.\nO estudo analizou máis de 200 igrexas románicas do Camiño Francés ao seu paso polos antigos reinos cristiáns de Aragón, Navarra, Castela e León. O obxectivo de dito estudo era investigar os aspectos técnicos da construción das igrexas da Ruta Xacobea, para entender o Camiño de Santiago como un canal de comunicación e propagación de ideas. A través do estudo, demostraron que todas as construcións relixiosas analizadas seguían o mesmo patrón de orientación cara o nordeste, o que sinala ao ceo “como un referente claro” á hora de orientar as igrexas, como explica Urrutia.\nNo estudo tamén analizouse a declinación, unha magnitude astronómica para coñecer a relación entre a orientación das igrexas e o calendario. Tendo isto en conta, sinalaron os equinoccios e o domingo de Pascua como as aliñacións máis perseguidas á hora de construír as igrexas. Así, con este estudo, engaden “valor ao papel que desempeña a arquitectura eclesiástica medieval no ceo, e en particular o Sol, algo ignorado ata o momento”, como indica un dos coautores do estudo e investigador do Incipit (CSIC), César González-García.\nPorén, entre as igrexas estudadas, obsérvanse diferenzas segundo o territorio e as entidades políticas e relixiosas que interviñeron na época. Así, en León predomina a aliñación das igrexas coa saída do sol no equinoccio eclesiástico, o 21 de marzo, e en Castela é máis común a orientación cara o Domingo de Pascua. Pola súa banda, en Navarra as igrexas oriéntanse na súa maioría cara o equinoccio astronómico e en Aragón, á diferenza doutros sitios, presenta aliñacións cara a saída e posta do Sol no domingo de Pascua. Máis información en La Voz de Galicia.\nTemas: ArquitecturaastronomíaCamiño de SantiagoCamiño francésCSICestudoigrexasinvestigaciónPatrimonio nos mediosruta Xacobea\nSeguinte 1,65 millóns para a rehabilitación dun dos claustros galegos\nAnterior Sabes como soaban os instrumentos do Pórtico do Mestre Mateo?


Un equipo da USC elabora mapas da risco da COVID para analizar a propagación do virus en cada concello - Praza Pública\nUn equipo da USC elabora mapas da risco da COVID para analizar a propagación do virus en cada concello\nUn dos mapas elaborados polo equipo da USC © USC\nAo longo da pandemia foron mellorando moitos dos elementos que serven para previr os seus contaxios e para combater a enfermidade. Tamén foi incrementándose o coñecemento que temos da enfermidade e sobre os seus mecanismos de propagación. Un equipo interdisciplinar da Universidade de Santiago, integrado na súa maioría por xeógrafos e analistas territoriais, así como por enxeñeiros e economistas, traballa dende hai meses na xeración dunha cartografía do risco da COVID-19 en todos os concellos de Galicia.\nO equipo interdisciplinar traballa dende hai meses na xeración dunha cartografía do risco da COVID-19 en todos os concellos de Galicia\nO proxecto traballa con múltiples fontes de datos, comezando pola propia información sobre o número de contaxios, incidencia, porcentaxe de probas positivas ou ocupación hospitalaria que todos os días publica o Sergas. Pero, ademais, os investigadores e investigadoras deste equipo vencellan estes datos cunha gran cantidade de información de tipo territorial da que dispoñen: catastros, demografía, envellecemento poboacional, dispersión da poboación…, así coma con outros datos máis concretos como a localización de farmacias, hospitais e centros de saúde, liñas de autobús ou mobilidade da poboación. Tamén empregan variables socioeconómicas como o PIB.\nIntegrantes do equipo. Ángel Miramontes no centro © USC\nO obxectivo final é coñecer "como se comporta o virus"\nNo seu traballo, este equipo realiza análises sobre a evolución da pandemia nas sete cidades galegas e noutros ámbitos territoriais, e tamén naqueles lugares nos que nun momento dado existe un maior número de focos de contaxio. O obxectivo final é coñecer "como se comporta o virus", elaborando mapas e informes temporais -semanais e quincenais- que permiten saber como aumenta ou diminúe un determinado foco de contaxio.\nO grupo envía estes resultados tanto á Axencia Galega de Innovación como ao Sergas, para que poida servir "de guía para tomar as medidas máis axeitadas en cada momento", destacan\nO grupo envía estes resultados tanto á Axencia Galega de Innovación como ao Sergas, para que poida servir "de guía para tomar as medidas máis axeitadas en cada momento", destacan. Así mesmo, os datos particulares do coronavirus poderán combinarse cos doutras enfermidades como a gripe para observar as interaccións entre estas dúas epidemias. O obxectivo a longo prazo é "dispor dunha radiografía perfecta" de como foi evolucionando a pandemia da Covid-19.\nO equipo multidisciplinar está coordinado por Ángel Miramontes, do Instituto de Estudos e Desenvolvemento de Galicia (IDEGA) e conta tamén co apoio da Axencia Galega de Innovación (Gain). Ademais, o proxecto está financiados polo programa de micromecenado da USC ‘Sumo Valor', concretamente a través da liña que busca apoio para as investigacións de diferentes liñas de coñecemento que contribúan a combater e paliar os efectos da pandemia na sociedade.


Vieiros: Galiza Hoxe - Os inmigrantes na UE poderán ser confinados en centros de retención até 18 meses\nOs ministros de Interior ratificaron a norma sobre repatriación de persoas en situación irregular, que deberá ser aprobada polo Europarlamento.\nRedacción - 15:00 05/06/2008\nTags: centros de retención dereitos humanos expulsión inmigración UE\nOs ministros do Interior da Unión Europea ratificaron esta quinta feira o acordo chegado hai uns días, que pretende crear un criterio similar entre os diferentes Estados á hora de proceder á repatriación das persoas que viven dentro das fronteiras europeas en situación irregular, é dicir, daquelas que non teñen permiso de residencia ("inmigrantes ilegais").\nO seu apartado máis polémico é o que lles permite aos Estados membros confinar os inmigrantes á espera da súa expulsión en centros de internamento até un máximo de 18 meses. Reino Unido, Dinamarca, Estonia, Finlandia, Grecia, Irlanda, Malta, Países Baixos e Suecia non contemplan ningún límite. No Estado Español o período máximo é de corenta días.\nEste espazo de tempo, en teoría, estabelecese para que se poidan realizar as xestións diplomáticas de cara a devolver a estas persoas ao seus países de orixe, Estados na súa maioría nunha situación económica paupérrima e de violencia diaria.\nOs dereitos humanos nos centros de retención\nOs inmigrantes permanecen confinados nos centros de retención durante este período. Axencias internacionais e ONG veñen denunciando dende hai tempo o trato dispensado nestes lugares, onde con frecuencia se violan os dereitos humanos dos internos.\nA presidencia eslovena dixo que espera que o Europarlamento ratifique a norma durante o pleno que terá lugar na terceira semana de xuño. Se isto ocorrese, concluirían todos os trámites e a denominada directiva de retorno aprobaríase en primeira lectura.\nUn punto pendente é quen ía costear a asistencia legal dos "ilegais". Países como Alemaña, Austria e Grecia non estaban dispostos a correr cos gastos. Finalmente, decidiuse que cada Estado tivese a potestade de decidir sobre este punto.\nAdemais, a norma estabelece que cando unha persoa en situación irregular sexa expulsada terá prohibida a súa entrada en territorio comunitario durante un período de cinco anos.\nA norma recolle que os expulsados non poderán volver entrar na UE en cinco anos


Dende 205 até 210 de 216 elementos\n<< Anterior 1 ... 27 28 29 30 31 32 33 34 3536 Seguinte >>\nGallaecia Libros / Libros Galegos - 05/10/2014\nOs Nosos Trinques: I Guerra Mundial (A Gran Guerra) 1914-1918\nGallaecia Libros - 04/10/2014\n1914-1918: A Gran Guerra\nGallaecia Libros / Libros Galegos - 02/10/2014\nGallaecia Libros - 15/08/2014\nGuerra, War, война, Krieg, Guerre, Cogadh, الحرب, Rhyfel, Bap... en calquera lingua que se diga, sempre se está a falar dunha traxedia. Nas guerras, os seres humanos inocentes, bos e honrados perden sempre; só gañan os malvados, os asasinos, os que carecen de escrúpulos.\nA guerra acompaña á Humanidade dende o principio da súa existencia e hoxe segue causando miles de vítimas en moitos lugares do mundo.\nA Gran Guerra (1914-1918) foi a primeira que causou a destrución a grande escala e mostrou a capacidade do ser humano de ser cruel até límities inimaxinables deica ese momento.\nNovelas, poemas, películas, pinturas, esculturas... obras de arte que describen os traumas causados polas guerras, e así a beleza ocupa o lugar da miseria, a morte, a fame, a desolación e a soedade.\nTeño un encontro coa Morte nalgunha disputada barricada, cando a primavera volva con rumorosa sombra e o recendo a mazá no aire-- teño un encontro coa Morte cando coa primavera volvan os fermosos días azuis.\nPode ser que me colla da man e levarame á súa terra escura e pecharame ollos e apagarame o alento-- Pode ser que logre pasar por diante del, silandeiro. Teño un encontro coa Morte En algún outeiro esmagado e esquecido, cando este ano volva a primavera e saian as primeiras flores no prado.\nDeus sabe que estabamos mellor acomodados en seda e perfumados, onde o amor latexa nun pracenteiro soño, pulso preto do pulso, e o alento do alento, onde os mellores espertares son silandeiros… Pero teño un encontro coa Morte A medianoite nalgunha vila ardendo, cando a primavera viaxe ao norte outra vez, e eu sempre cumpro o que digo, non faltarei ao encontro.


A seguridade nun mundo Omnicanal\nVenres, maio 2, 2014 Venres, maio 16, 2014 Kelsey Cox\nGoogle determinou que nun só día, o 90% dos consumidores utilizan varias pantallas para satisfacer as súas necesidades en liña como a banca, as compras e a reserva de viaxes e esperan que os seus datos permanezan seguros mentres saltan de plataforma en plataforma. Coa satisfacción do cliente como máxima prioridade, a seguridade e a protección de datos poden caer entre as fendas. Segundo Forrester, o 25% das empresas experimentou un incumprimento significativo nos últimos 12 meses. Só en Estados Unidos en 2013, o custo medio dunha violación de datos foi de 5.4 millóns de dólares.\nNa infografía a continuación, Identidade de ping móstranos como cambiaron o comportamento e as expectativas dos consumidores, o impacto nas tecnoloxías empresariais e o importante papel que xoga a seguridade á hora de ofrecer a experiencia do cliente. Siga os seus consellos para garantir que os datos dos seus clientes poidan manterse seguros.\ntags: e-commercevenda polo miúdo electrónicoecommerceinfográficoomnicanalomnichannelidentidade pingpolo miúdoseguridade


CAMIÑO LONGO: DRAGAL. A HERDANZA DO DRAGÓN. ELENA GALLEGO ABAD\nDRAGAL. A HERDANZA DO DRAGÓN. ELENA GALLEGO ABAD\nOs alumnos de 2º ESO debedes ler, nesta primeira avaliación, Dragal. A herdanza do dragón de Elena Gallego Abad que é a primeira entrega da triloxía de Dragal, o dragón galego. Agardamos que disfrutedes coa novela. Foi lida por moitos escolares de Galicia e galardoada co premio Frei Martín Sarmiento (Categoría 1º e 2º ESO). Cando a rematedes, xa podedes ler Dragal II. A metamorfose do dragón e Dragal III. A fraternidade do dragón, para completar a triloxía.\nConsultade a Web oficial de Dragal e aí atoparedes información.\nVede o que afirma a autora na entrevista de Lourdes Varela :\n–O segredo de Dragal é que non é necesario contar cunha idade determinada para que che goste, porque ten varios niveis de lectura diferenciados. Forma parte dunha colección de literatura xuvenil, pero conta xa con seareiros de todas as idades. Por unha banda, é unha novela de aventuras para rapaces, na que dous amigos do instituto teñen que investigar un misterio. Hai dragóns de pedra que falan, medallóns de metal en estado vivo, unhas catacumbas que conectan cun lugar máxico como a Poza da Moura… Mais a triloxía de Dragal tamén é unha serie para adultos con inquedanzas culturais, xa que ten os seus alicerces na historia medieval de Galicia, recolle tradicións celtas e bebe das fontes da alquimia. Ese é o segredo, facer realismo fantástico e unir nun mesmo texto aventuras e cultura.\nEstoutra entrevista que lle fixo Carme Vidal á autora da triloxia apórtanos información de interese. Lede un anaquiño, son palabras de Elena Gallego:\nAntes que escritora fun lectora, e a vida real e a fantasía van parellas na miña biografía. De nena lía moito e tiña presente o mundo da fantasía e a literatura. Dragal nace así de maneira paralela á miña vida real, como un mundo onde me refuxiar. Con todo, hai moitos elementos na obra en que ves que está escrita por unha xornalista, por unha persoa que ten contacto coa escrita de actualidade nos medios de comunicación. Cada capítulo da historia é un relato en si propio, como cando se fai unha reportaxe, aínda que teña certa continuidade coas outras. A linguaxe empregada é accesíbel, como se se tratase dun edificio natural, a arquitectura dunha casa que ten máis valor canto menos se impón. Cando escribía Dragal era unha nai contando unha historia a unha crianza e que procuraba que lle gustase. Ao igual que a min me gustaban, cando nena, as historias dos Cinco, co misterio e a aventura que tiñan. Mais ao tempo gozaba con Xulio Verne e agora bebo tamén de Harry Potter.\nLeamos e teñamos presente, nós tamén, o mundo da fantasía e a literatura.\nEtiquetas: Dragal. A herdanza do dragón, Elena Gallego Abad, Lecturas


Ruta do Xabriña ⋆ AROMON\nInscrición: Prazas limitadas! Por correo-e (aromon@aromon.es) ou na oficina do club, enviando nome, d.n.i., data nacemento, correo-e e teléfono, até o mércores 21 de abril.\nDesenvolvemento: Actividade de dificultade baixa.\nPercorrido: Sairemos da parroquia de Paraños e pasaremos polo pozo do Demo, Fraga de Millariñas, Fraga da Choza e aldeas coma A Bouza e A Lamosa. Visitaremos lagares de cera, muíños, antigas pontes, levadas de auga e fermosos outeiros.\nPrezo por entrada: 9,00€\nPrazas 35 (30 Restante)\nOrganiza: Maisi e Joaquín\n25 Abril, 2021 09:00 - 18:00


Un roubo de 20.000 euros en dous minutos\nArsenio Coto 12 julio 2019 12:04 h.\nLugo robo As termas\nUnha das portas que desmontaron os encapuchados para acceder ao centro comercial. VITORIA RODRÍGUEZ (AEP)\nA banda que desvalixou o mércores dúas tendas de telefonía móbil nas Termas actuou nun visto e non visto. A Policía revisa as gravacións das cámaras de vixilancia en busca de pistas\nFoi nun visto e non visto. E tanto. Dous minutos bastáronlle á banda que asaltou o pasado mércores o centro comercial As Termas para desvalixar dúas tendas de telefonía móbil antes de que abrisen as súas portas ao público. O botín roldou os 20.000 euros, entre o valor do case medio centenar de terminais subtraídos e o diñeiro en metálico que gardaba un dos establecementos na caixa rexistradora.\nEsa rápida actuación dos asaltantes impediu que fose efectiva a intervención do servizo de vixilancia privada do centro comercial e das forzas de seguridade do Estado.\nEstes ladróns profesionais fixeron un seguimento previo para ir a tiro fixo e coñecer a rutina operativa do centro comercial, segundo indicaron o xoves empregados.\nOs axentes que investigan o roubo revisan as imaxes gravadas polas cámaras de videovigilancia das Termas en busca dalgunha pista que lles poida conducir ata este grupo organizado.\nComo noutros casos cun modus operandi similar, as hipóteses policiais apuntan a que se poida tratar dunha banda itinerante que se despraza a dar os golpes desde a localidade na que se atopa o seu piso franco.\nA localización da gran superficie sita na Avenida Infanta Elena da capital lucense tamén puido contribuír a que esta fose o obxectivo deste grupo organizado, debido a que como se atopa nas inmediacións da autovía A-6 é unha expedita vía de escape.\nCÓMO SE PERPETRÓ. O asalto tivo lugar o mércores ás seis da mañá. Tres individuos coáronse no centro tras forzar as portas da entrada principal da planta baixa. Esperaron para acceder a que se levantase o enreixado que hai entre unha e outra, que se acciona cando se incorpora o persoal de limpeza.\nMentres un dos ladróns esperaba ao volante dun vehículo, co motor aceso, os seus tres cómplices entraban co rostro tapado e coas mans cubertas con luvas para non deixar pegadas.\nOs encapuchados forzaron cunha pata de cabra as persianas metálicas das dúas tendas de telefonía móbil que están na planta baixa e, en menos de dous minutos, desvalixáronas.\nDun dos locais levaron 17 terminais e diñeiro en efectivo, todo valorado entre 10.000 e 15.000 euros. No outro subtraeron ao redor dunha trintena de teléfonos móbiles, cuxo importe foi taxado nuns 7.000 euros. Os distribuidores aínda non cuantificaron o importe dos danos causados.\nCatro encapuchados asaltan dúas tendas nas Termas\nUnha tormenta multiplicou por cinco os contratempos na rede de telefonía de Lugo


Biblioteca Xosé Neira Vilas: Presentación do novo libro de Xosé Neira Vilas\nO pasado 11 de abril Xosé Neira Vilas volveu a reencontrarse coa biblioteca que leva o seu nome para presentar a súa última novela: Esperando o leiteiro, que nos presenta a historia dun mozo campesiño que a mediados do século XX vai emigrar a Buenos Aires. Coa maleta ao lombo, camiña sete quilómetros; perdeu o coche de liña e confía en que o leve o camión que recolle o leite. Mentres agarda a chegada do leiteiro, o mozo fai un reconto da súa vida, cos seus traballos, xogos, amores, miserias e soños. Xosé Neira Vilas escribe un intenso monólogo interior que non cesa ata que, por fin, o protagonista emprende o camiño.\nNesta presentación, á que acudiu máis dun centenar de persoas, Neira Vilas estivo acompañado pola Concelleira de Cultura, Isaura Abelairas, e polo director xeral de Galaxia, Víctor Freixanes, que fixo un percorrido pola obra literaria do escritor, repasando as claves da súa narrativa.\nA actriz Uxía Blanco, tamén presente no acto, quixo así mesmo facer a súa homenaxe ao autor, interpretando dous fragmentos de Esperando o leiteiro.\nFinalmente, Neira Vilas recordou tamén parte da súa traxectoria, os motivos que o levaron a escribir as súas novelas e a importancia da emigración en América, lembrando os anos alí pasados xunto a tantos outros nomes destacados da literatura e cultura galegas. Todo isto entre divertidas anécdotas, recollidas algunhas neste último traballo no que dalgunha maneira conflúen todas as obras do autor.\nMáis imaxes do acto no Álbum da Biblioteca.\nPublicado por Biblioteca Xosé Neira Vilas ás 12:45\nEtiquetas: actividades, Biblioteca Xosé Neira Vilas, conferencias, presentacións


Noa Díaz denuncia a temporalidade e precariedade laboral na CRTVG | PSdeG-PSOE\nAlerta dunha “menor calidade do servizo prestado” e do “hastío do persoal, farto e canso de ver como unha situación anómala xa está convertida en tendencia”\nA deputada socialista Noa Díaz vén de denunciar a temporalidade e a precariedade laboral na CRTVG. Fíxoo, hoxe, na comisión permanente do ente cunha pregunta ao seu director xeral.\n“A precariedade laboral da CRTVG segue a ser algo endémico ao que tería que poñerse solución inmediata, xa que presenta problemas estruturais serios que pola forza teñen que afectar á calidade do servizo”, sentenciou a voceira socialista, quen alertou do “hastío do persoal, farto e canso de ver como unha situación anómala xa está convertida en tendencia”.\nAs únicas contratacións que se están a cubrir son as incapacidades temporais de longa duración e os de persoal traballador que se xubila, e na maior parte das ocasións estes contratos fanse a tempo parcial ata o punto que existe persoal con máis de 20 anos de experiencia que está contratado baixo esta fórmula.\nAo fío disto, lembrou que o ente se atopa “inmerso no proceso de negociación da OPE, que parece alongarse demais, pero mentres isto non se resolve, teñen vostedes pensada algunha solución urxente? A realidade é que a conflitividade laboral da CRTVG se resolve a golpe de denuncias, o que supón “provisións de cartos das arcas públicas para pagar indemnizacións por non xestionar de xeito correcto a contratación”.\nFronte a isto, incidiu, existen prazas vacantes que se poderían cubrir “dotando de estabilidade o persoal e evitando a concatenación de contratos e novas fraudes”, polo que urxiu á CRTVG a “racionalizar e organizar mellor os recursos humanos” e converter a estabilidade laboral nunha “prioridade” para a corporación pública.


O SLG critica o absentismo de Medio Rural na denegación do permiso para a mina de Beariz, Avión e Forcarei - Sindicato Labrego Galego\nO SLG critica o absentismo de Medio Rural na denegación do permiso para a mina de Beariz, Avión e Forcarei\n14 de Novembro do 2020\nO Sindicato Labrego Galego congratúlase pola denegación do permiso para explotar o proxecto mineiro Alberta I por parte da empresa Recursos Minerales de Galicia SA. Trátase dunha boa nova xa que, polo de agora, evitarase a destrución dunha grande área de territorio, principalmente nos municipios de Beariz, Avión e Forcarei, que abrangue 12 quilómetros de longo e unhas 1.680 hectáreas de superficie (60 cuadrículas mineiras).\nPorén, non entendemos que a única xustificación para non autorizar o proxecto fose o informe da Confederación Hidrográfica Miño-Sil. Aínda que é certo que a explotación mineira ía causar uns danos irreversibles nos recursos hídricos dunha ampla bisbarra; non é menos certo que o impacto sobre a riqueza forestal e a actividade gandeira na zona fose ser menor. De feito, dende o SLG xa temos denunciado que na área afectada hai 10.000 m² de bosque de frondosas con carballos, bidueiros, salgueiros na zona de Porto Espiño; e 69.000 m² de repoboación de piñeiros financiada pola propia Consellaría de Medio Rural. A maiores, tamén está afectada unha explotación de gando vacún con case un cento de reses na que a Consellería de Medio Rural financiou varios quilómetros de peches, manga de manexo, pasos canadenses e outras infraestruturas. Ademais, no entorno dos lugares de Doade (Beariz) e Acevedo (Avión) tamén se aproveitan os pastos en extensivo por gando vacún e cabalar.\nPor iso, resulta frustrante que nos argumentos para denegar o permiso de explotación do proxecto Alberta I non se mencione ningún informe da Consellaría Rural que, polo de agora, só se limitou a constatar que non existían concentracións parcelarias afectadas. Para o SLG, esta actitude constitúe un abandono de funcións dunha Consellaría que debería velar polos intereses dos labregos e das labregas e que, así e todo, fica calada diante da proliferación de proxectos mineiros por toda Galiza que coliden contra eses intereses que debería defender.


Caladiños: marzo 2014\nPublicado por Unknown en 22:07 Ningún comentario:\nPublicado por Unknown en 21:51 Ningún comentario:\nXura como Director de RTVE, 1969\nXura como Vicesecretario do Movimento Nacional diante de Franco, abril 1975\nXura como presidente do Goberno diante do Rey, xuño 1976\nElixido home do ano 1977 pola revista Times\nEnfrontándose aos golpistas no Congreso, o 23-F de 1981\nCartel electoral do CDS nas eleccións de 1989\nEtiquetas: biografía, Transición\nPelícula documental baseada na autobiografía de Manuel Barros, "O rapas de aldea. Memorias dun traballador (1918-1976) (Fundación 10 de Marzo), realizada por Steve Sklair, patrocinada en 2009 pola Televisión de Galicia, que aínda non a emitíu. Estreada en Vigo o 18 de febreiro de 2014 por Carlos Barros, o fillo do protagonista.\nManuel Barros, traballador de Barreras en Vigo, animado polo seu fillo, durante catro anos, despois de xubilarse, escribiu a man, cun lapis e un galego de Coruxo, as súas memorias. Un relato persoa do s. XX no Vigo en proceso de industrialización, onde o movemento obreiro foi acadando cada vez máis importancia. Manuel era obreiro, comunista e estaba afiliado a CC OO.\nEtiquetas: documentais, Franquismo, memoria histórica, Movemento Obreiro\nPublicado por Unknown en 16:30 Ningún comentario:\nEtiquetas: documentais, feminismo, mulleres\nPublicado por Unknown en 12:29 Ningún comentario:\nParece imposible que na sucesión de escándalos e disparates da nosa clase política aínda haxa noticias que poidan sorprender. Anestesiados, convivimos co noxo sen alterarnos. O decente é o anormal.\nPero estes políticos mediocres, curtos de miras, incapaces de xerar benestar para os seus concidadáns, son quen, porén, de acadar as máis altas cotas da miseria cos seus despropósitos só aparentemente inocentes, casuais. Vendo o que pasa día tras día sería de parvos non sospeitar que o obxectivo é, outra volta, obter beneficios privados malgastando o patrimonio público (de todos, non de ninguén).\nAsí que... sacan un novo coello da chistera, un hotel de luxo no castelo de Monterrei. E se sempre quedas abraiado coa capacidade de latrocinio dos nosos gobernantes, neste caso doe, porque o castelo forma parte da miña propia paisaxe, da miña vida. As súas pedras dominando o val son tamén a nosa casa, a de todas e todos os que nos criamos e medramos baixo a súa impoñente presencia que nos fai sentirnos orgullosos de ser de Monterrei, non de calquera outro lugar.\nNunha das provincias máis pobres e despoboadas de España esa é a solución dos que mandan desde hai... (desde sempre). Quítanlle a posibilidade de gozar libremente dun espazo único ao pobo, para regalarllo aos que se están enriquecendo coa crise, aos que poden pagar o luxo, e aínda pretenden que aplaudamos. Somos afortunados porque poderemos fisgar os cochazos e o estilo de vida dos novos señores, non como antes, cos condes, que nin se lavaban.\nÉ alucinante que haxa diñeiro público para restaurar e acondicionar o castelo como hotel, pero non para coidalo como ben público. Argumentar que facer un hotel é a única maneira de conservar o edificio é unha falacia e deixa en moi mal lugar á Administración, que as autoridades deberían ser as máis interesadas en defender, como máximos representantes da mesma. Como ocorre coa Sanidade ou a Educación, está comprobado que a xestión do patrimonio cultural, con medios e vontade política, é máis rendible para o conxunto da sociedade (non sei se para os políticos responsables desta decisión) que as empresas privadas. Pero non parece haber vontade nin capacidade, diñeiro si.\nComo se pode ver na foto, a 300 metros do castelo hai xa un parador de turismo, nun emprazamento privilexiado e cunhas instalacións en bo estado. O ano pasado estivo a piques de pechar, aparentemente por falta de clientes, aínda que os comerciantes da zona queixábanse da falta de prazas hoteleiras que obrigaban aos turistas a aloxarse en Chaves (Portugal). O plan é pechar este parador de tres estrelas e trasladalo ao castelo (repito, a 300 metros), supoño que con cinco estrelas e menos habitacións. Segundo os responsables da desfeita así atraerase a máis xente e aumentarase a oferta hoteleira. Alguén o entende?\nCales son as razóns que poden facer cunha persoa estea disposta a pagar máis por durmir no castelo, cando no antigo parador podería estar máis tranquilo (sen os fisgóns) e gozar dun fermoso paseo pola fortaleza como calquera mortal? Xa, claro, sempre haberá quen estea disposta a pagar o que sexa porque lle sobran os cartos ou por capricho, pero, serán tantos que xustifiquen os millóns de euros que se prevé investir e o abandono do edificio do antigo parador? Di o alcalde de Monterrei que xa lle buscarán un uso (como se lle está buscando á Cidade da Cultura), a iso chámaselle previsión e optimización dos recursos.\nOutro dos argumentos que teño lido a favor do hotel é a creación de postos de traballo, imposible de refutar con millóns de parados. Pero é de prever que co parador tamén se trasladen os seus traballadores, así que quizais haberá algún novo contrato (temporal, claro) que será para... (si no eres del.... jódete). Pregúntome porque un uso razoable, cultural e turístico, non pode crear os mesmos ou máis postos de traballo.\nNa miña opinión o que cómpre facer co castelo e o seu entorno (tamén moi valioso) é restauralo e habilitalo para a celebración de todo tipo de actos de carácter cultural e lúdico, co único límite da conservación dos edificios. No propio castelo ou nas casas próximas deberíase situar un museo histórico-etnográfico da comarca (recuperando o patrimonio depositado noutras institucións, como o Misal de Monterrei ou a estatua de Dionisio e Ampelos) que sería un foco de atracción por si mesmo tendo en conta a riqueza do patrimonio cultural da bisbarra (viño e outros cultivos, contrabando, entroido, balnearios, etc.). O importante é que haxa un programa de actividades atractivo e dinámico (por medio dun Padroado ou institución similar) que integre o espazo da acrópole na vida cotiá dos habitantes da comarca e atraia tamén a visitantes doutras latitudes.\nSe algo está claro é a beleza e o interese de Monterrei, un lugar que todo o mundo debería ter a necesidade de visitar, só hai que poñelo en valor, dálo a coñecer. Algo que ata agora non se conseguiu. Son moitos os lugares de Galicia ou España, máis famosos e máis visitados, que carecen da importancia histórica, arquitectónica e paisaxística do noso castelo. Campañas efectivas de promoción turística, vinculadas a outros moitos atractivos da zona (non esquezamos Portugal), fomento das visitas escolares e de grupos organizados, creación de rutas artísticas e culturais, impulso do turismo da natureza, programas de axuda para a creación de empresas de ocio e turismo... serían actuacións moito máis beneficiosas para o conxunto dos habitantes. Por que non se realizan?\nPrivatizar o espazo público coa escusa do abandono do mesmo é un malgasto económico e un empobrecemento xeral da sociedade, ademais dunha proba evidente do fracaso dos que deben velar polo patrimonio común, os políticos. Se, ao final, se habilita como hotel todos os cidadáns e todas os cidadás, de Monterrei ou de fóra, seremos máis pobres, mesmo os que defenden o cambio de uso.\nPublicado por Unknown en 02:43 Ningún comentario:\nEtiquetas: Monterrei, opinión


BS403E - Axudas para investimento na mellora das infraestruturas e equipamento das escolas infantís 0-3 e Puntos de Atención á Infancia (PAI) dependentes de corporacións locais. - Sede Electrónica - Xunta de Galicia\nBS403E - Axudas para investimento na mellora das infraestruturas e equipamento das escolas infantís 0-3 e Puntos de Atención á Infancia (PAI) dependentes de corporacións locais.\nConvocatoria 2019 Prazo pechado: 23/08/2019 - 23/09/2019\n1. Esta orde ten por obxecto aprobar as bases reguladoras polas que se rexerá a concesión de axudas económicas ás corporacións locais para a adecuación e mellora das escolas infantís 0-3 e dos puntos de atención á infancia (PAI) da súa titularidade a través da realización de obras menores e da compra de equipamento, na consideración de que a calidade das infraestruturas e do mobiliario e recursos educativos utilizados son un factor básico de impulso da calidade da atención prestada.\n2. Así mesmo, por medio desta orde convócanse as ditas axudas para o ano 2019.\nPoderán optar a estas axudas as corporacións locais da Comunidade Autónoma de Galicia.\nc) Ter unha permanencia mínima ininterrompida na actividade e manter as infraestruturas e equipamentos subvencionados destinados ao fin concreto para o cal se concedeu a subvención por un período non inferior a cinco anos computados desde o pagamento final desta axuda, tal como recolle o artigo 29.4.a) da Lei 9/2007, do 13 de xuño, e o artigo 71 do Regulamento (UE) núm. 1303/2013 do Parlamento Europeo e do Consello, do 17 de decembro. O incumprimento deste requisito dará lugar á revogación da subvención, co reintegro das cantidades percibidas e a exixencia dos xuros de demora legalmente establecidos desde o momento do pagamento da subvención. Ademais, deberá garantirse a durabilidade dos investimentos financiados con fondos Feder nos termos previstos no artigo 71 do Regulamento (UE) núm. 1303/2013 do Parlamento Europeo e do Consello, do 17 de decembro de 2013.\nd) Facer constar, en todo tipo de publicidade e información relativa aos programas e actuacións realizados a condición de subvencionados pola Xunta de Galicia e polo Fondo Europeo de Desenvolvemento Rexional 2014/2020 segundo o establecido no anexo XII do Regulamento (UE) núm. 1303/2013 do Parlamento Europeo e do Consello, do 17 de decembro de 2013, e mais nos artigos 3 a 5 do Regulamento de execución (UE) núm. 821/2014 polo que se establecen disposicións de aplicación do Regulamento (UE) núm. 1303/2013.\ni) Someterse ás actuacións de comprobación e control e facilitar toda a información requirida pola Consellería de Política Social, polos órganos verificadores que se establezan en aplicación dos artigos 72, 73 e 74 do Regulamento (UE) núm. 1303/2013 do Parlamento Europeo e do Consello, do 17 de decembro, así como pola Intervención Xeral da Comunidade Autónoma, o Consello de Contas, o Tribunal de Contas, e outros órganos de control impostos pola normativa comunitaria no exercicio das súas funcións de fiscalización e control.\nm) No suposto de proxectos en que se tivera valorado a existencia/compromiso da implantación dun plan de igualdade, remitir o dito plan á Dirección Xeral de Familia, Infancia e Dinamización Demográfica e mantelo implantado durante, como mínimo, 5 anos desde a data do pagamento da axuda.\n2. Ademais, en virtude do disposto no artigo 4 da Lei 1/2016, do 18 de xaneiro, de transparencia e bo goberno, as persoas físicas e xurídicas beneficiarias de subvencións están obrigadas a subministrar á Administración, ao organismo ou á entidade das previstas no artigo 3.1 da Lei 1/2016, do 18 de xaneiro, á cal se atopen vinculadas, logo de requirimento, toda a información necesaria para o cumprimento por aquela das obrigas previstas no título I da citada lei.\nb) Ter unha escola infantil 0-3 ou un punto de atención á infancia da súa titularidade que unicamente dependan da dotación do equipamento preciso para o desenvolvemento da actividade para seren postos en marcha no curso 2019/20.\nA entidade beneficiaria non poderá ter recibido axudas financiadas con Fondos Estruturais e de Investimento Europeos 2007-2013 (en diante, Fondos EIE 2007-2013) para o mesmo concepto de gasto. No suposto de recursos que unicamente dependan da dotación de equipamento para seren postos en marcha, tampouco poderán ter recibido axudas financiadas con Fondos EIE 2007-2013 para a construción da infraestrutura.\n2. Todos os equipamentos citados no número anterior deben cumprir os requisitos establecidos no Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia; no Decreto 329/2005, do 28 de xullo, polo que se regulan os centros de menores e os centros de atención á infancia, e no Decreto 192/2015, do 29 de outubro, polo que se define a Carteira de servizos sociais de familia, infancia e adolescencia, así como, de ser o caso, na normativa de desenvolvemento.\n3. Por outra banda, para poder ser beneficiaria destas axudas a entidade local deberá ter cumprido, con anterioridade a que remate o prazo de presentación de solicitudes, o requisito de ter presentadas as contas ás cales se refire o artigo 208 e seguinte do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, correspondentes ao exercicio orzamentario 2017, no Consello de Contas de Galicia.\nTodos os requisitos e condicións exixidos deberán cumprirse na data en que finalice o prazo de presentación de solicitudes agás o permiso de inicio da actividade, necesario para o financiamento das actuacións previstas no artigo 3.1.b), que, en todo caso, non poderá ser outorgado con data posterior ao 5 de decembro de 2019.\nTeléfono: 981957029 / 981544650\nOrde do 8 de agosto de 2019 pola que se regulan as bases que rexerán o procedemento de concesión de axudas para o investimento na mellora das infraestruturas e equipamento das escolas infantís 0-3 e puntos de atención á infancia (PAI) dependentes das corporacións locais, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se convocan para o ano 2019 (DOG nº 159 do 23 de agosto de 2019).\nExtracto da Orde do 8 de agosto de 2019 pola que se regulan as bases que rexerán o procedemento de concesión de axudas para o investimento na mellora das infraestruturas e equipamento das escolas infantís 0-3 e puntos de atención á infancia (PAI) dependentes das corporacións locais, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se convocan para o ano 2019 (DOG nº 159 do 23 de agosto de 2019).\nResolución do 12 de novembro de 2019, da Dirección Xeral de Familia, Infancia e Dinamización Demográfica, pola que se publica a Resolución do 11 de novembro de 2019, das axudas convocadas na Orde do 8 de agosto de 2019 pola que se regulan as bases que rexerán o procedemento de concesión de axudas para o investimento na mellora das infraestruturas e do equipamento das escolas infantís 0-3 e os puntos de atención á infancia (PAI) dependentes de corporacións locais (cofinanciada polo Fondo Europeo de Desenvolvemento Rexional no marco do programa operativo Feder Galicia 2014-2020) e se convocan para o ano 2019 (DOG nº 223 do 22 de novembro de 2019).\n1. As solicitudes, presentaranse obrigatoriamente por medios electrónicos a través do formulario normalizado (anexo I) dispoñible na sede electrónica da Xunta de Galicia,\nSe algunha das entidades interesadas presenta a súa solicitude de xeito presencial, requiriráselle para que a emende a través da súa presentación electrónica. Para estes efectos, considerarase como data de presentación da solicitude aquela en que fose realizada a emenda.\n2. De conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, se a solicitude non reúne algún dos requisitos exixidos nestas bases reguladoras, o órgano responsable da tramitación requirirá as entidades locais interesadas para que, nun prazo de dez días hábiles, emenden a falta ou acheguen os documentos preceptivos. Neste requirimento farase indicación expresa de que, se así non o fixeren, teranse por desistidas da súa petición, logo da correspondente resolución, nos termos previstos no artigo 21 da mesma lei.\na) Certificación da contía establecida nos orzamentos da corporación local da cantidade específica destinada á finalidade para a que se solicita a axuda, de propoñerse unha achega orzamentaria propia do concello.\nb) Memoria xustificativa, asinada polo persoal competente da corporación local, da necesidade da actuación proposta e da súa incidencia na mellora da infraestrutura desde o punto de vista da accesibilidade, eficiencia ou sustentabilidade no consumo de recursos e/ou na mellora da calidade da atención prestada ás nenas e nenos segundo o tipo de actuación de que se trate. Sempre que a actuación proposta teña impacto de xénero desde o punto de vista da atención prestada aos nenos e nenas a memoria recollerá, expresamente, como se atende este aspecto.\nb) Que a corporación local non ten recibido axudas financiadas con Fondos EIE 2007/2013 para o mesmo concepto de gasto.\nc) Que o concello non está incurso en ningunha das prohibicións establecidas no artigo 10.2 e 10.3, da Lei 9/2007, do 13 de xuño, para obter a condición de beneficiario dunha subvención.\nd) Que o concello está ao día das súas obrigas tributarias e fronte á Seguridade Social, que non ten pendente de pagamento ningunha outra débeda coa Administración pública da Comunidade autónoma e que non é debedor por resolución de procedemento de reintegro.\nf) Que órgano competente da corporación local acordou solicitar esta subvención e se aceptan as condicións e requisitos establecidos nesta convocatoria.\ng) Que o concello se compromete a manter o cumprimento de todos os requisitos establecidos nesta orde e na normativa aplicable durante o período de tempo en que perciba esta subvención e a comunicar inmediatamente cantas axudas solicite e/ou obteña doutras administracións públicas ou doutros entes públicos, nacionais ou internacionais ou calquera outra variación que se produza no anteriormente declarado.\n3. A documentación complementaria deberá presentarse electronicamente. As entidades locais interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada.\nSe algunha das entidades locais interesadas presenta a documentación complementaria de xeito presencial, requiriráselle para que a emende a través da súa presentación electrónica. Para estes efectos, considerarase como data de presentación aquela en que fose realizada a emenda.\nc) Permiso de inicio de actividades do centro para o que se solicita a subvención.


Rock in Rian incluirá unha travesía rockeira polo mar de Arousa o 7 de setembro – O Barbanza\nRock in Rian incluirá unha travesía rockeira polo mar de Arousa o 7 de setembro\n20190829 A nova edición (a número 12) do Festival Rock in Rian, que se celebra o 14 de setembro en Rianxo reivindicando o rock e a cultura mariñeira, foi collendo corpo este verán e xa vai todo vento en popa para depararnos a mellor das experiencias posíbeis. A organización do evento, a última gran cita musical galega da tempada estival, deunos a coñecer este mes de agosto a camiseta oficial da 12 singradura, foi debullando punto por punto o cartel e presentounos algúns vídeos de anteriores edicións para ir facendo boca. Asemade, anunciouse que o Rock in Rian terá unha antesala ou experiencia previa como calquera gran festival artístico que se prece: será o día 7 de setembro, a versión acuática do Rock in Rian, amenizada polo grupo Tecor Societario e o DJ Peri.\nA travesía marítima, que terá unha duración de oito horas con saída dende Rianxo (con xantar a bordo do barco), servirá de presentación (e entrante) da traca do 14 de setembro. Quen queira participar na singradura rockeira en catamarán, que terá un custe de 50 euros, pode reservar praza a través da web Alavou.gal. A excursión, informan os organizadores, terá o engadido extra de ser un percorrido por diversas contornas da ría da Arousa, unha experiencia “idílica” que levará aos participantes á illa de Areoso, “o tesouro escondido do noso mar”.\nO festival do 14 de setembro\nRock in Rian conta este ano cun cartel conformado por Reincidentes, Ebri Knight, Dios Ke Te Crew, Festicultores, Mekanika Rolling Band e La Duendeneta. O cartel acompáñase de actividades complementarias que encaixan á perfección co devandito despregue de decibelios: haberá un roteiro literario por Rianxo, celebrarase cun pasabares o doceavo aniversario do certame e a contorna urbana da vila será convidada a participar con ruadas musicais e concertos itinerantes.\nA nova edición (a número 12) do Festival Rock in Rian, que se celebra o 14 de setembro en Rianxo reivindicando o rock e a cultura mariñeira, foi collendo corpo este verán e xa vai todo vento en popa para depararnos a mellor das travesías posíbeis. A organización do evento, a última gran cita musical galega da tempada estival, deunos a coñecer este mes de agosto a camiseta oficial da 12 singradura, foi debullando punto por punto o cartel e presentounos algúns vídeos de anteriores edicións para ir facendo boca. Asemade, anunciouse que o Rock in Rian terá unha antesala ou experiencia previa como calquera gran festival artístico que se prece: será o día 7 de setembro, a versión acuática do Rock in Rian, amenizada polo grupo Tecor Societario e o DJ Peri.\nSegundo informou este mes de xuño a organización, este ano o festival estará cen por cen adicado á xente do mar. “Gustaríanos homenaxear a todos eses veciños e veciñas que traballaron por e para Rianxo a base de suor e sangue”, por ese motivo deseñouse unha camiseta exclusiva do certame que honra a memoria dun ilustre do mar: Vicente, “protagonista da nosa camisola”, deseñada por Nove Noel.


Entérate, a ciencia tamén é cultura: Tres nuevos elementos químicos: darmstadtium, roentgenium y copernicium\nPublicado por adrian en 20:57\nDebes de por as fontes de documentación. Debe estar en galego e máis resumido.\nAdrián non cres que o teu post e demasiado largo, é moito máis atractivo de ler se é unha noticia máis pequena, non che parece? Deberías por as fontes de documentación para poder informarnos más acerca dela e deberíades subir os posts en galego para defender o galego xa que non é ningún impedimento para o desenvolvemento da ciencia, non cres? Pouco a pouco intentade mellorar todos as noticias, con esforzo e ganas lograrédelo.


A CIG ven de presentar denuncia ante a Inspección de Traballo e Seguridade Social tras o restablecemento do sistema de visitas a residentes na Residencia do Maior Nosa Sra. dos Milagres (Cabeza de Vaca), Barbadás-Ourense.\nO espazo habilitado para a realización das visitas é a capela da residencia. Dito espazo foi imposto sen consultar ao Comité de Empresa nin ao Comité de Seguridade e Saúde, dándose a circunstancia que dito lugar non é acaido para recibir visitas e incumpre os protocolos de seguridade e saúde laboral.\nComo é evidente, os residentes, son persoas especialmente sensibles ao COVID-19 tanto polas súas patoloxías como pola súa idade. A maiores unha porcentaxe significativa teñen problemas de mobilidade.\nA CIG solicita:\nRevisión e actualización da avaliación de riscos laborais ao risco biolóxico de COVID19, con especificación dun plan preventivo na que se aborden cuestións como un plan de limpeza na sala adaptada ás visitas, sinalización do espazo, información ás persoas visitantes...\nAdaptación do espazo a utilizar para visitas con tódalas medidas de seguridade necesarias para evitar un posible contaxio.\nDende a CIG preguntámonos, ¿ímonos arriscar, despois de tanto esforzo por parte das traballadoras e traballadores, a sufrir un contaxio masivo?\nConsellería de Política Social, poña os medios de protección necesarios e non arrisque máis a vida das nosas persoas maiores e do seu persoal.


Cabe alegrarse de que as propostas galegas que concorren aos comicios xerais incorporen cada vez máis nos seus programas reflexións e medidas a propósito da nosa acción no ámbito dos intereses exteriores. Isto importa especialmente para influír, en primeiro lugar, nun cambio na nosa cultura política que sexa capaz tanto de ampliar horizontes como de sumar a internacionalización en todas as súas dimensións ao catálogo de demandas do país.\nComa galegas e galegos no mundo temos vantaxes comparativas e intereses estratéxicos á hora de relacionarnos co exterior que debemos aproveitar. Esa é a misión fundamental do IGADI nos seus vinte oito anos de historia; poñer o perfil global da nosa comunidade ao servizo do seu benestar e desenvolvemento colectivo: a diáspora e a galeguidade, a posición xeopolítica no Atlántico, a lingua, a relación co mundo celta...\nConsiderar o portugués como lingua estranxeira é un grave problema de diagnóstico. A causa delo, a vantaxe de que o galego e o portugués compartan tronco lingüístico estase convertendo nun obstáculo real para o achegamento da xuventude ao emprego da lingua irmá, cando tiña que ser o contrario.\nO 5 de febreiro a Federación Española de Municipios e Provincias (FEMP) o Ministerio de Fomento e o Concello da Coruña organizaron un Seminario de presentación da Axenda Urbana española (AUE), o marco de referencia desde o que o municipalismo debe camiñar cara a Axenda 2030 e o cumprimento dos seus 17 Obxectivos de Desenvolvemento Sostible (ODS) de Nacións Unidas. O evento serviu para coñecer o estado de definición da AUE, que máis cedo que tarde pasará polo Consello de Ministros, coma unha das políticas chave para implementar a Axenda 2030 no Estado, tamén desde o poder local.


David Livingstone - Wikipedia, a enciclopedia libre\nDavid Livingstone, nado en Blantyre, South Lanarkshire, (Escocia) o 19 de marzo de 1813 e finado en Chitambo, na actual Zambia o 1 de maio de 1873, foi un explorador, médico e misioneiro escocés, coñecido principalmente polo descubrimento das cataratas Victoria e pola súa actividade antiescravista.\nBlantyre, South Lanarkshire, Escocia\n1 de maio de 1873 (60 anos)\nChitambo, Rodesia do Norte\nReino Unido de Gran Bretaña e Irlanda, Reino Unido e Escocia\nexplorador, médico, misioneiro\nmembro da Royal Society, Founder’s Medal, Grande Médaille d'Or des Explorations e Irmandade da Real Sociedade Geográfica\n1.2 Primeira viaxe\n1.3 Segunda viaxe\n1.4 Terceira viaxe\n1.5 Desaparición e encontro con Stanley\nTras cursa-las carreiras de medicina e teoloxía, Livingstone entrou na Sociedade de Misioneiros de Londres e en 1840 foi enviado a África, á zona de Bechuanalandia (actual Botswana). En 1844 casou con Mary Moffat, quen estivo xunto a el en África algúns anos antes de volver a Inglaterra cos seus fillos.\nDurante oito anos exerceu a súa actividade misioneira pola rexión, percorrendo o deserto do Kalahari e descubrindo o lago Ngami (1849) e o río Zambeze. No ano 1852 decide atravesar o sur de África de lado a lado; durante a viaxe descubriu as cataratas Victoria (1855) ás que puxo ese nome en honor da raíña Vitoria. Pouco tempo despois volveu a Inglaterra debido a que a sociedade misioneira á que pertencía lle retirou o financiamento. Á súa volta descubriu que a súa familia estaba case na miseria e decidiu publicar un libro narrando a súa viaxe. O libro titulouse Missionary travels ("Viaxes misioneiras") e foi un éxito que o converteu nun heroe e que fixo que a súa familia nunca máis tivese necesidade de cartos. Nese libro, Livingstone facía unha visión demasiado optimista da súa viaxe, dando pouca importancia aos perigos que correu (a viaxe afectou gravemente a saúde de Livingstone que sufriu 27 ataques de malaria e foi mordido por un león en 1843) e máis á beleza do lugar. Sen dúbida, Livingstone pretendía promocionar África como unha posible colonia británica, pero outros exploradores que animados polo seu libro decidiron repetir a súa aventura non tiveron tanta sorte.\nSen a axuda da sociedade misioneira, Livingstone propúxose conseguir novas fontes de financiamento para volver a África nunha nova expedición e conseguiunas na Royal Geography Society. En 1858 volveu a África cunha grande expedición inglesa na que o acompañaban moitos eruditos. Explorou o espazo comprendido entre o lago Nyassa e o Zambeze. Porén, o río era innavegable a partir dos rápidos de Kabrabasa e o barco da expedición non era tan manexable como as pequenas canoas que Livingstone utilizou na súa primeira viaxe, que ademais se podían transportar por terra. Livingstone empeñouse en continuar e a expedición acabou en desastre: morreron moitos dos membros occidentais, entre eles a súa muller Mary a causa dun ataque de disentería en 1863, e o seu irmán Charles. En 1864 volveu a Inglaterra coa súa reputación minguada.\nDavid Livingstone, Frederick Havill.\nLivingstone quería volver a África e aproveitou a polémica existente sobre as fontes do Nilo. A pesar da súa caída en desgraza puido convencer a Royal Geography Society e a un investidor independente de que financiasen o seu proxecto para descubrir o nacemento do río. Algúns historiadores opinan que o das fontes do Nilo non foi máis que unha escusa e que o que Livingstone en realidade quería era morrer en África.\nEn marzo de 1866 Livingstone estaba de novo en África comezando esta vez a súa expedición na illa de Zanzíbar. Descubriu os lagos Bangweulu e Mweru, e o río Lualaba, afluente do río Congo que identificou erroneamente co Nilo. Despois dirixiuse á ribeira do lago Tanganica (1867).\nDesaparición e encontro con StanleyEditar\nA partir de 1868 non se soubo nada do doutor Livingstone e os desertores da expedición espallaron rumores sobre a súa a morte. Con todo, a opinión pública mostrábase escéptica. Un ano despois da desaparición, o xornal New York Herald mandou o seu reporteiro estrela, Henry Morton Stanley, na procura de Livingstone. O reporteiro dirixiuse a Zanzíbar na espera de que o doutor aparecese (ese era o lugar onde repoñía as súas provisións) pero non deu resultado. Así, durante varios meses dedicouse a explora-la zona ata que un día chegou a Ujiji, onde os nativos o informaron de que o Livingstone se atopaba alí. O encontro foi o 11 de novembro de 1871  e é lendaria a frase que Stanley pronunciou ao saudar o explorador: Doutor Livingstone, supoño.\nStanley pensaba quedarse moi pouco tempo con Livingstone pero a personalidade deste asombrouno e levouno a pasar máis de catro meses con el, tempo no que exploraron o lago Tanganika. Stanley tentou que o doutor volvese a Inglaterra pero a súa saúde era moi delicada e quedou en África cando ambos se despediron en 1872 en Uyanyembe. Á súa volta, o reporteiro escribiu un libro sobre o seu encontro co doutor no que facía quizais unha visión demasiado optimista del (presentaba o doutor cunha aura de santidade), talvez pareceulle máis comercial presentar un santo que un vello amargado, ou quizais realmente o doutor o impresionou de tal forma que só viu os aspectos positivos da súa personalidade.[Cómpre referencia]\nEstatua de Livingstone, preto das cataratas Victoria.\nLivingstone quería completa-la súa misión, e a pesar da súa mala saúde continuou as exploracións ata o 1 de maio de 1873, data en que morreu en Chitambo, daquela Rodesia Setentrional e agora en Zambia, a causa da malaria e dunha hemorraxia interna producida por unha obstrución intestinal. Susi e Chamah, antigos compañeiros africanos do doutor, extraeron os seus órganos e enterráronos ó pé dunha árbore, encheron o seu corpo de sal e deixárono secar durante 14 días. Despois levárono ata o cónsul británico en Bagamoio que trasladou o cadáver a Inglaterra. Un exame forense no que se identificaron as lesións no brazo esquerdo a causa do ataque do león permitiu asegura-la autenticidade dos restos. O seu ataúde estivo exposto pola Royal Geography Society e o 18 de abril de 1874 (que foi día de loito nacional) foi enterrado na abadía de Westminster, despedido como un heroe.\n↑ No seu diario, Livingstone rexistrara a data como o 24 de outubro, como consecuencia do seu erro no cómputo do tempo neses tres anos illado.\nTraído desde «https://gl.wikipedia.org/w/index.php?title=David_Livingstone&oldid=5984082»\nÚltima edición o 7 de febreiro de 2022 ás 17:22


MT318A - Axudas para a formación no ámbito do transporte por estrada en Galicia. - Sede Electrónica - Xunta de Galicia\nMT318A - Axudas para a formación no ámbito do transporte por estrada en Galicia.\nConvocatoria 2017 Prazo pechado: 01/06/2017 - 30/06/2017\n1. O obxecto desta orde é fixar as bases reguladoras polas que se rexerá o outorgamento de subvencións da Consellería de Infraestruturas e Vivenda para facilitar a realización de cursos de interese público para o colectivo do transporte en Galicia (procedemento MT318A), ofertados ás entidades colaboradoras da Administración que se integran no Comité Galego de Transportes por Estrada, regulado polo Decreto 251/1998, do 10 de setembro.\nAs axudas outorgaranse de acordo coa consignación orzamentarias dispoñible, e poderán cubrir ata o 100 % do custo total do plan formativo.\nO importe outorgado destinarase a realizar a totalidade dos cursos do plan formativo. Non obstante, se as demandas formativas o aconsellan, poderá destinarse a impartir outros cursos relacionados coas materias contidas no plan, ou a incrementar o número de edicións dos xa incluídos nel, sempre que non se supere o importe global outorgado e a contía individual de cada curso non supere os límites máximos establecidos na guía de referencia, coa rebaixa que, se é o caso, a entidade solicitante se comprometese a aplicar.\nAs asociacións profesionais de transportistas ou de empresarios de actividades auxiliares ou complementarias do transporte, ou as federacións destas, que teñan xustificado ante a Dirección Xeral de Mobilidade, con anterioridade á data de publicación desta orde, a súa representatividade no marco do sector profesional, para os efectos do regulado polo Decreto 251/1998, do 10 de setembro, polo que se crea o Comité Galego de Transporte por Estrada e se regula o Rexistro de Asociacións Profesionais de Transportistas e de Empresas de Actividades Auxiliares e Complementarias do Transporte, participen ou non, de xeito efectivo, no referido órgano de representación.\n2. As entidades beneficiarias das axudas estarán obrigadas a facer constar na publicidade e difusión dos cursos ou seminarios a lenda: «Curso/seminario/xornada (segundo proceda) subvencionado pola Dirección Xeral de Mobilidade da Consellería de Infraestruturas e Vivenda da Xunta de Galicia».\n3. Igualmente, as entidades beneficiarias das axudas estarán obrigadas a pór á disposición da Dirección Xeral de Mobilidade un mínimo dun 15 % das prazas dispoñibles para cada curso (cun mínimo de tres prazas por curso), destinadas preferentemente ao persoal dos corpos e forzas de seguridade do Estado, das unidades adscritas a esta comunidade autónoma e das policías locais, que faga funcións de colaboración en materia de transporte; estas prazas non se computarán para os efectos de cálculo do número máximo de asistentes por curso nin se acumularán ás prazas dispoñibles en caso de non ser cubertas por esta Administración.\n4. Nos supostos en que os cursos ou seminarios subvencionados non sexan gratuítos para os asistentes, a entidade organizadora unicamente poderá percibir daqueles a cantidade correspondente á parte do custo non subvencionada, e deberá constar documentalmente este feito.\nOrde do 10 de maio de 2017 pola que se establecen as bases reguladoras para conceder axudas para a formación no ámbito do transporte por estrada en Galicia e se convocan para 2017 (DOG nº 102 do 31 de maio de 2017).\nO prazo de presentación de solicitudes será dun mes, contado desde o día seguinte ao da publicación desta orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.\na) DNI ou NIE en vigor da persoa física que presenta a solicitude en representación da entidade solicitante.\nb) Número de identificación fiscal (NIF) de persoa xurídica da entidade solicitante.\nf) Autenticidade e coincidencia cos orixinais da documentación anexada coa solicitude, e posta á disposición da Administración dos ditos orixinais en caso de que lle sexan requiridos.\nNo caso de que algún dos documentos que se presenten de forma electrónica superase os tamaños máximos establecidos ou teña un formato non admitido pola sede electrónica da Xunta de Galicia, permitirase a presentación deste de forma presencial dentro dos prazos previstos e na forma indicada no parágrafo anterior. A información actualizada sobre o tamaño máximo e os formatos admitidos pode consultarse na sede electrónica da Xunta de Galicia (https://sede.xunta.gal/requirimentos-tecnicos).\nno existe proc::MT310D


Historia – Concello do Carballiño\n1 of 2 foto83_1\n1 of 2 foto83_2\nO Carballiño é a entidade de poboación máis recente da comarca. Xestouse ao redor da feira creada polos frades de Oseira no primeiro terzo do século XVII. A súa condición de encrucillada, lugar de paso natural entre as Rías Baixas e o interior meridional de Galicia, e entre O Ribeiro e o norte de Portugal con Compostela, marcou tanto a orixe da feira como a súa consolidación e puxanza posteriores.\nO seu nome herdouno do lugar, como sucede con tantos pobos. Os investigadores que se ocuparon de coñecer a xénese do topónimo coinciden nisto, aínda que discrepan na súa orixe. Parece prevalecer, con todo, a teoría do apelativo cariñoso, que en Galicia adoita ser un diminutivo, como referente último. Segundo isto, O Carballiño, indicaría afecto cara a ese lugar poboado de carballos ou talvez no que algún deles sobresaíse. En diversos períodos históricos o nome foi castellanizado erroneamente, sendo substituído por Carballino , palabra carente de significado algún, xa que o diminutivo castelán sería en todo caso roblecito.


Laxe Marítima e TMGA despiden 8 traballadores/as alegando causas obxectivas mentres contratan persoal a través de ETTs - CIG: Confederación Intersindical Galega\nA CIG denuncia que Laxe Marítima e TMGA (que forman parte do mesmo grupo e realizan labores de estiba no porto da Coruña) pretenden aproveitar a situación de emerxencia sanitaria para avanzar no recorte de dereitos e na precarización das condicións laborais e salariais do seu persoal. Estas empresas veñen de despedir a 8 traballadores (6 en Laxe Marítima e 2 en TMGA) alegando causas organizativas e produtivas, pero ao mesmo tempo están chamando persoal a través de ETT para cubrir estes postos.\nConcretamente, Laxe Marítima aduce que hai unha baixada da carga de traballo, pero esta caída da actividade prodúcese de maneira habitual nos primeiros meses do ano e "todos os días entran a traballar, ademais do cadro de persoal propio formado por aproximadamente por 35 persoas, 10 operarios máis contratados por ETT, que poden chegar a 30".\nPara a CIG non existe causa obxectiva para estes despedimentos, senón que estamos ante un intento da empresa de recortar dereitos e desfacerse, escudándose no actual contexto, daqueles traballadores que lle resultan "máis molestos". Hai que ter en conta que parte dos traballadores despedidos teñen presentado denuncias contra Laxe Marítima por incumprimentos en materia de xornada, falta de pagamento de pluses, condicións discriminatorias entre o persoal, etc.\nIntento de amedrentar os compañeiros\nPor iso, para a representación da CIG esta medida supón unha represalia da empresa contra estes traballadores, mais tamén un intento de amedrentar ao resto dos compañeiros e compañeiras para que non reclamen os seus lexítimos dereitos. Neste senso, subliñan que Laxe Marítima non ten inscrito o seu persoal que realiza labores de estiba no Réxime Especial do Mar, irregularidade que se lle está a reclamar que corrixa dende hai tempo.\nA representación da CIG vai solicitar unha reunión coa propiedade da empresa para demandarlle que deixe sen efecto de inmediato os ceses, e advirte que os despedimentos serán recorridos en vía xudicial e que tamén se presentará a correspondente denuncia na Inspección por este feitos, ademais doutras medidas que se están a estudar


''Algunhas decisións do Goberno local xa foran demandadas no seu día polo PP''\nDiario de Pontevedra 18 febrero 2012 22:05 h.\nPP Poio Devin Davis Comarca de Pontevedra Ángel Moldes Mangouras\nO número tres da última lista electoral do PP poiense entra en escea. As obrigas profesionais de Javier Domínguez Lino converten a Moldes no novo cabeza visible do grupo da oposición. O mozo asume o reto con naturalidade e afirma que é un cambio normal e con carácter temporal.\no recén nomeado voceiro ‘popular’ non dubida en alabar a traxectoria de Domínguez como cabeza visible do PP. Moldes aposta por unha liña continuísta.\nCando lle comunicaron que Javier Domínguez non seguiría como voceiro local do partido?\nTivemos unha reunión a semana pasada, na que Javier explicou que as súas obligacións ao fronte de Xestur non lle permitían continuar exercendo como voceiro. O pasado luns informouse á xunta directiva deste feito. Quero deixar claro que a unha situación así débeselle dar un trato de absoluta normalidade. Estamos a falar dun mero cambio a nivel de funcionamento interno.\nPero o lóxico nestes casos é que o cabeza visible pase a ser o número dous. Nembargantes, vostede foi como terceiro cabeza de lista...\nSi, pero cando se aprobou a estrutura da agrupación despois das últimas eleccións municipais determinouse que Javier continuaría como voceiro e eu sería o vicevoceiro. É certo que o máis habitual en moitos concellos é que a responsabilidade pase ao número dous, pero non sempre é asi. Existen varios casos nos que o voceiro nin sequera está entre os cinco primeiros da anterior lista.\nNon semella demasiado sorprendido coa decisión...\nNon. Insisto en que isto non é máis ca un cambio motivado pola ocupación profesional de Javier Domínguez. Haberá unha liña de traballo continuísta con respecto o que se estaba a facer ata o de agora. A renuncia do meu compañeiro a este posto fala moi ben do seu carácter. El sempre dixo que se non podía dar o 100% delegaría nos demais. Cumpríu a súa palabra e non me sorprende, porque Javier sempre tivo moi en conta a opinión do resto de integrantes do partido.\nComo definiría a situación actual do Partido Popular en Poio?\nQueremos facer un traballo continuísta porque ata agora creo que as cousas se están a facer axeitadamente. Os feitos están ahí. Basta con ver algunhas das decisións que está a tomar o Goberno municipal. Son actuacións que xa foran demandadas no seu día polo Partido Popular.\n(Más información en nuestra edición impresa del domingo, 19 de febrero)\n''Algunhas decisións do Goberno local xa foran demandadas no seu...\nAs temperaturas experimentarán un lixeiro ascenso este martes en Galicia\n"Al dentista una vez al año, por lo menos"\nConcha Gómez 29/11/21\nGalicia vivirá una jornada de cielos nubosos y precipitaciones intermitentes


A VACALOURA: Cadro-estrela da semana: "La bola de cristal"\nEste cadro foi pintado en 1902 polo británico John William Waterhouse. Este artista pertenceu ao Grupo Prerrafaelita, que acolleu a un número importante de pintores ingleses cuxo obxectivo era conseguer a beleza e a simplicidade da arte do século XV e XVI, tendo como principal figura ao gran pintor italiano Rafael.\nOs Prerrafaelitas son un grupo que representa ao Romanticismo inglés, buscando plasmar no cadro os sentimentos do artista.\nNeste cadro "A bola de cristal" amósase a unha muller vestida de vermello mirando fixamente cara unha bola de cristal e realizando algún feitizo coa axuda dun libro e dunha calavera. O autor trata de transmitir a maxia e o poder das profecías, ou sexa, crear no espectador un sentimento místico rodeado dse certo misterio.\nSon os grandes temas de Waterhouse, ademáis dos mitos e das lendas baseados na literatura.\nA continuación, os alumnos de 1º ESO opinan sobre o cadro:\n"Gústanos este cadro porque presenta un debuxo perfecto, cunha cor moi intensa, un vermello que parece terciopelo... O rostro da muller, a bola e a calavera causan moita intriga..."\nCarmen Barrul e Jose Luis Fernandes\n"Un cadro misterioso, gústame..."\nPublicado por IES Monterroso en 2:36\nEtiquetas: animación á lectura, arte, cadro-estrela, dinamización lectora, EPV, historia dun cadro, Hora de Ler, Os alumnos opinan, técnicas de escritura


(Español ) El Clúster de Turismo de Galicia inaugura "De Viños coa Ruta", de la Ruta do Viño Rías Baixas\nHome / Actualidade / O Clúster de Turismo de Galicia inaugura “De Viños coa Ruta”, da Ruta do Viño Rías Baixas\nO Clúster de Turismo de Galicia inaugura “De Viños coa Ruta”, da Ruta do Viño Rías Baixas\n17 Marzo, 2014 · in Actualidade\nA Ruta do Viño Rías Baixas propón en “De viños coa Ruta” unha serie de encontros para favorecer o intercambio profesional entre os seus asociados, reflexionando e achegando ideas para o desenvolvemento do sector.\nA primeira xornada levou ata a adega Martín Códax a Francisco González, presidente do Clúster do Turismo de Galicia con Juan Gil de Araújo, presidente da Ruta do Viño Rías Baixas, como anfitrión.\nSegundo González: “Demos un paso adiante para crear algo de cero, novo e limpo de localismos, que aglutina ao 97% do sector; agora tócanos traballar para coñecer cal é o noso público e para definir o produto turístico axeitado a ese target”, o conferenciante tamén destacou a necesidade de potenciar a calidade e fuxir do prezo como elemento decisivo da oferta turística galega.\nTags: enoturismo Galicia, ruta viño rías baixas, Turismo Galicia\n← O Grupo Nove xa conta co seu libro gastronómico: “Nove e a nova cociña galega. Cociñeiros, Paisaxes e Produtos”,\nCafé e integración cos campionatos de baristas para personas con síndrome de Down de Cafento →


OS CONSELLOS TERRITORIAIS DE PARTICIPACIÓN CIDADÁ CONTINÚAN ESTA SEMANA EN XUVIA, PEDROSO E PIÑEIROS\nA concelleira de Participación Cidadá, Catalina García, recordou que para asistir é preciso inscribirse previamente a través de correo electrónico ou por teléfono\nNarón, 8 de novembro de 2021. Os Consellos Territoriais de Participación Cidadá continuarán desenvolvéndose esta semana na cidade. A edil responsable da área, Catalina García, recordou que mañá martes terá lugar ás 19.00 horas no local social de Xuvia o previsto na citada parroquia e que as seguintes citas desta semana serán o mércores en Pedroso, ás 18.00 horas no local social de “A Pombiña” e o xoves ás 19.00 horas no local social de Piñeiros.\nGarcía destacou a importancia de que as veciñas e veciños acudan a estas convocatorias, proxectadas como un espazo de encontro no que xunto con representantes da corporación local poderán intercambiar ideas sobre as necesidades de cada barrio e parroquia da cidade. A pasada semana celebrouse o previsto na Gándara e as sesións continuarán ata o 2 de decembro, segundo o cronograma establecido.\nA edil de Participación Cidadá preside os Consellos Territoriais, nos que se avanzan as liñas dos orzamentos municipais do vindeiro ano, que se están ultimando, e tamén se ofrece información sobre cuestións que xa se abordaron nos Consellos celebrados a comezos deste ano.\nAs seguintes citas programadas este mes serán o 15 no local social do Val -17.30-; o 16 no local social “Virxe de Fátima”, en Freixeiro -18.00-; o 17 no local social do Couto -18.00-; o 18 no local social de Doso -20.00-; o 24 no local social “O Paraxe”, en Castro -19.30-; o 29 no local social de San Xiao -18.00- e o 30 no local social “Virxe do Mar”, en Santa Icía -19.00-. En decembro terán lugar os dous últimos, o primeiro deles o día 1 no local social do Alto do Castiñeiro -18.00 horas- e o seguinte o 2 no local social de Sedes -19.30-. Queda pendente de fixar a data do de San Mateo, que tivo que suspenderse a última hora.


Fernández quere organizarse no soberanismo xunto a outros descontentos\nAxencias 03 marzo 2020 15:51 h.\nBng Alexandra Fernández Ana Pontón\nAna Pontón e Alexandra Fernández. BNG\nPontón valora a "coherencia en defensa de Galicia" da exdeputada de En Marea, que votou non aos orzamentos de Pedro Sánchez\nA exdeputada de En Marea e exmilitante de Anova, agora candidata número tres na lista do BNG por Pontevedra, Alexandra Fernández, avanzou este martes a súa "vontade" e a de "outros compañeiros que estiveron" nos espazos políticos dos que provén de "organizarse no espazo soberanista", un proceso que se fará após as eleccións galegas do 5 de abril, e que requirirá unha reflexión "sosegada" e "a longo prazo".\nAsí o trasladou Fernández, nun acto celebrado en Vigo xunto á portavoz nacional e candidata do BNG á presidencia da Xunta, Ana Pontón, e no que, ademais de cargos e militantes da fronte nacionalista, estaban presentes outros políticos da órbita soberanista. Entre eles, atopábase o concelleiro da coalición Alternativa Canguesa de Esquerdas en Cangas, Mariano Abalo (histórico dirixente da FPG, que se presentou nas municipais xunto a Esquerda Unida).\nAlexandra Fernández reiterou as razóns polas que deu o "paso" de integrarse na candidatura do BNG, froito dunha "reflexión colectiva" de persoas que concluíron que o modelo de alianza coas esquerdas "estatais" estaba "esgotado", fundamentalmente, "desde o momento en que obrigaba a facer renuncias". "Había que reforzar o espazo soberanista (...) e o BNG é a única organización que ten un proxecto alternativo para o país", recalcou.\nSobre como será a integración desas persoas 'descontentas' no espazo soberanista, a exdiputada sinalou que hai "vontade de organizarse", pero será resultado dun "percorrido a longo prazo". En todo caso, matizou, non querían permanecer "alleas" ao proceso electoral de abril e por iso deuse o primeiro paso da integración nas candidaturas do BNG. "Vimos dunha etapa na que se fixeron as cousas con moita présa, e agora hai que facelas de forma máis sosegada", apostilou.\nFernández apuntou, así mesmo, que esa presenza nas listas do BNG permite ser "un referente para outras persoas que tamén queiran sumar no espazo do soberanismo", e é "un paso que crea moita esperanza e ilusión en moita xente".\n"CADA VEZ MÁIS INCORPORACIÓNS". Pola súa banda, a candidata do BNG á presidencia da Xunta, Ana Pontón, sinalou que a formación ten "cada vez máis incorporacións" e cada vez "máis xente ilusionada" ante a "oportunidade histórica de que o nacionalismo teña un papel preponderante en Galicia", todo iso como resultado dun proceso de "reflexión e renovación importante" iniciado fai catro anos.\nPontón agradeceu a incorporación de Alexandra Fernández ás listas, após un proceso de "diálogo franco", e puxo en valor a "coherencia" da exdiputada "en defensa de Galicia". Non en balde, Alexandra Fernández foi a única deputada de En Marea que votou en contra do proxecto de Orzamentos Xerais do goberno de Pedro Sánchez en febreiro de 2019.\nA candidata nacionalista insistiu en que a súa formación fará unha campaña electoral "de debate de ideas", porque Galicia "necesita respostas propias" aos retos que ten sobre a mesa, fronte a un PP que ofrece "máis do mesmo". Por primeira vez, repetiu, Galicia pode ter "unha presidenta do BNG, sen ataduras".\nFernández quere organizarse no soberanismo xunto a outros...\nA Avogacía recorre ao Supremo a indemnización de 182.000 euros a familia Couso\nPPdeG-Ciudadanos: crónica de un divorcio anunciado


Regras de ouro paira obter financiamento | Consumer\nRegras de ouro paira obter financiamento\nA solvencia actual e futura, e a taxa de esforzo que o crédito supoña paira a nosa economía, son os principais elementos que revisan as entidades\nImaxe: Alexandra Lee\nDesde que a crise estalase, quen máis, quen menos escoitaría, e mesmo, sufrido nas súas propias carnes que a banca botou o ferrollo ou que pechou a billa. O certo é que mes a mes o número de hipotecas concedidas baixa, e faio tamén o capital prestado. As entidades bancarias continuan coa súa política de concesión de créditos hipotecarios a uns niveis que facía tempo que non se coñecían. De feito, segundo os últimos datos publicados polo INE, as caixas de aforro foron as entidades que concederon un maior número de préstamos hipotecarios durante marzo (54,2% do total), seguidas polos bancos (35,6%) e por outras entidades financeiras (10,2%). Coñecer que é o que puntúa nestes momentos de forma positiva á hora de solicitar un crédito é clave paira saber se o noso perfil axústase ás condicións que agora esixen as entidades bancarias.\nCambian os limiares\n/imgs/2008/09/firma2.art.jpgA chave paira acceder a un crédito non ten nada que ver coa sorte nin co azar, nin moito menos coa disposición de soportar xornadas maratonianas de negociación entre entidade ou cliente. Ou cho conceden ou non, nada de medias tintas. Os requisitos que o cliente debe cumprir para que a entidade outórguelle un crédito foron desde sempre os mesmos, como explica Gregorio Izquierdo, director do Servizo de Estudos do Instituto de Estudos Económicos (IEE), pero o que a crise provocou foi un cambio nos limiares deses requisitos. Agora as entidades son máis esixentes.\nProbablemente o cambio máis representativo produciuse nos límites do capital prestado. Adeus ás hipotecas que roldaban o 100%, ou mesmo superaban o valor de tasación do inmoble… Son xa un concepto que pasou a mellor vida, e que pertence a outra era.\nEn marzo o importe medio por hipoteca situábase en 142.753 euros, cifra un 13% menor que a do mesmo mes do ano anterior\nPara que o consumidor non faga cálculos erróneos e leve una sorpresa maiúscula ante a negativa da entidade, debe interiorizar que será moi difícil que o capital prestado poida superar o 75% do valor de tasación do inmoble. Segundo os datos máis recentes publicados polo INE, durante o mes de marzo o importe medio por hipoteca constituída situábase en 142.753 euros, cifra un 13,3% menor que a do mesmo mes do ano anterior e preto dun 4% menos que a rexistrada en febreiro de 2009.\nSer solvente ou non, aí está a clave\nA morosidade crece e chega a cotas que non se alcanzaban desde fai 13 anos, este é o titular que deixan os últimos datos dados a coñecer polo Banco de España. As entidades bancarias teñen créditos dubidosos por valor de 83.658 millóns de euros despois de que en abril a falta de pagamentos subisen ao 4,42%. Trátase do vixésimo segundo repunte consecutivo, e da taxa de morosidade máis alta desde novembro de 1996, cando se situou no 4,51%.\nTanto é así que nestes momentos as familias e empresas españolas deben máis do que teñen aforrado: en marzo deste ano debían a bancos, caixas e cooperativas de crédito un 36,5% máis do que tiñan aforrado en depósitos, segundo o Banco de España. Así, os depósitos que fogares e empresas tiñan almacenados en bancos, caixas e cooperativas de crédito (incluídas as de banca electrónica que representaban 23.154 millóns) ascendían a 1,13 billóns de euros, fronte aos 1,79 billóns de euros que debían nesa data ás entidades financeiras. En total, os créditos superan en máis de 655.000 millóns de euros aos depósitos. Que efecto produce esta situación en bancos e caixas? Medo. Nestes momentos, ás entidades dálles máis medo que nunca conceder créditos. Por iso asegúranse moitísimo de que, se nos prestan “o seu diñeiro”, poidamos facer fronte, agora e nun futuro, ao pago do préstamo. De aí, que outro dos parámetros que cambie con respecto a épocas anteriores sexa o dos niveis de solvencia do solicitante.\nUn erro moi común é o de asociar a palabra solvencia coa cantidade de aforros que poidamos ter depositada nos bancos. Pero non só se refire a iso. Obviamente ten que ver co aforro pasado, pero tamén coas rendas presentes e estables, e coa nosa capacidade paira xerar ingresos nun futuro. Sobre esta base, os analistas de riscos das entidades son os encargados de avaliar si merecemos ou non o título de “solvente”.\nIr á páxina seguinte: A calidade dos contratos tamén puntúa »\ncrédito entidades euros hipoteca-gl taxa de esforzo


O BNG pediu no Pleno que se actualice a información do web e que se dinamice o funcionamento da oficina de rehabilitación - Novas - Bloque Nacionalista Galego de Betanzos - BNG - Bloque Nacionalista Galego\n02 set. 2021 - 11:21\nvivenda patrimonio casco-historico Oficina-de-Rehabilitación Amelia Sánchez\nBetanzos, 1 de setembro de 2021.- O BNG reclamou onte no Pleno a actualización da información na páxina web da Oficina de Rehabilitación. “A páxina web municipal carece de información sobre as opcións que calquera persoa poida ter para rehabilitar unha vivenda da súa propiedade no Casco Histórico. As referencias son ao Plan REHAVITA da Xunta de 2015-2020, a axudas á rehabilitación do Plan Estatal de anos pasados ou ás bonificacións nas ordenanzas fiscais”, explicou Amelia Sánchez, portavoz do BNG en Betanzos.\n“Chama a atención a falta de medidas concretas para a promoción da rehabilitación das vivendas na zona monumental, alén dunha rebaixa de taxas como se fose a presión fiscal o verdadeiro causante da situación que presenta o parque inmobiliario do Casco Histórico. Isto, obviamente, tradúcese no avellentamento poboacional e noutros fenómenos socio-demográficos que contribúen á lenta e progresiva degradación do que, no BNG consideramos, debera ser a locomotora que tirase do progreso de todo o municipio”, engadiu a portavoz nacionalista.\n“Confronta esta falta de información sobre axudas, e mesmo sobre procedementos e trámites, coas manifestacións do goberno local e, desde logo, consideramos que non facilita unha primeira información á veciñanza sobre o que pode ofrecer a Oficina de Rehabilitación antes de visitala fisicamente”, engadiu.\nPor iso o BNG pediu que se dinamice o funcionamento da Oficina de rehabilitación, que se actualice a información na páxina web municipal e que se faga un seguimento dos compromisos da Xunta en relación coas vivendas propiedade do IGVS no Casco Histórico de Betanzos. A moción do grupo nacionalista foi aprobada por unanimidade.